TRC บวกแรง 7% รับแนวโน้มผลงานปีนี้ฟื้นตัว-โพแทชยังคืบหน้าแนะถือเป้า 1.15 บ.
TRC บวกแรง 7% รับแนวโน้มผลงานปีนี้ฟื้นตัว-โพแทชยังคืบหน้าแนะถือเป้า 1.15 บ. โดย ณ เวลา 11.00 น. อยู่ที่ระดับ  0.88 บาท หรือ 0.06 บาท หรือ 7.32% ด้วยมูลค่าซื้อขาย 14.07 ล้านบาท
26 มี.ค. 2561

ผู้สื่อข่าวรายงานว่า บริษัท ทีอาร์ซี คอนสตรัคชั่น จำกัด (มหาชน) หรือ TRC ณ เวลา 11.00 น. อยู่ที่ระดับ  0.88 บาท หรือ 0.06 บาท หรือ 7.32% ด้วยมูลค่าซื้อขาย 14.07 ล้านบาท คาดเก็งกำไรหลังหุ้นเป็นขาลงไปนาน โบรกฯแนะถือเป้า 1.15 บาท ชี้แนวโน้มผลงานปีนี้ฟื้นตัว และโครงการโพแทชคืบหน้าไปแล้ว 90%
บล.เมย์แบงก์ กิมเอ็ง ระบุในบทวิเคราะห์ว่า (26 มี.ค.) ว่า TRC  แนะนำ “HOLD” ราคาเป้าหมาย 1.15 บาท/หุ้น คาดหวังแนวโน้มจะดีขึ้น จากปัจจุบันมีงานในมือที่สูง 7,971 ล้านบาท  ปีนี้จะมีการประมูลงานมากขึ้น  โครงการโพแทชผู้บริหารระบุ APOT ใกล้จะบรรลุข้อตกลงทางการเงินกับธนาคารพาณิชย์ คืบหน้าไปแล้ว 90% แต่จะยังมีขั้นตอนเปลี่ยนจากผู้ถือหุ้นจากกระทรวงการคลังเป็นรัฐวิสาหกิจ ถ้าโพแทชเซ็นสัญญาจะทำให้ TRC เริ่มงานโครงการนี้ที่มีมูลค่าถึง 3 หมื่นล้านบาท หรือ ทยอยรับรู้รายได้ปีละ 1 หมื่นล้านบาท คงคำแนะนำ ถือ รอความคืบหน้าของโครงการโพแทช เป้าหมาย 1.15 บาท